SREDNJA ŠKOLA NANCY REAGAN GLAVNI ULAZ
Ne znam čija je to bolesna ideja bila
da se stotine mladih bace u nedovoljno financirane škole,
koje vode ljudi čiji su snovi odavno uništeni…
ali divim se tom sadizmu.
ROKĆI - FRIK
Želim imena.
Ne znam tko su bili, stvarno.
-Brzo se dogodilo. -Pugsley, osjećaji su slabost.
Saberi se.
Smjesta.
Bojiš se, mali?
Dobro si?
Neću priznati bratu
da me odnedavno progone vizije.
Dolaze bez upozorenja,
poput elektrošokova su, ali nema ugodnog pečenja.
Prepusti to meni.
Wednesday?
Što ćeš učiniti?
Ono što najbolje radim.
Daltone, gle.
Prasleyjeva sestra.
Hej, frikušo.
Ovo je zatvoreni trening.
Jedino ja smijem mučiti svog brata.
AKADEMIJA NIKADVIŠE
NETFLIXOVA SERIJA
U čarobnu noć
Nježno šapćem
Tihu molitvu
Kao što znaju sanjari
Tad usnem i snivam
Snove u kojima si ti
Sjetim se
Da rekla si zbogom
Dušo, koliko ćeš nas dugo držati na ledu?
Lurch, podsjeti moje roditelje da više ne razgovaram s njima.
Kunem ti se, zmijice moja,
da će ti se Nikadviše svidjeti.
-Zar ne, Tish? -Naravno.
-To je savršena škola za nju. -Zašto?
Jer je bila savršena za tebe?
Ne želim ići tvojim stopama.
Biti kapetanica mačevalaca,
kraljica Mračne maturalne, predsjednica Spiritista.
Htjela sam reći da ćeš napokon biti među vršnjacima koji te razumiju.
Možda stekneš i prijatelje.
Nikadviše nije kao drugi internati.
To je čarobno mjesto.
Ondje sam upoznao tvoju majku.
I zaljubili smo se.
Muka mi je od vas.
No ne ugodna muka.
Dušo, nisu te zbog nas izbacili iz škole.
Obitelj onog dječaka htjela je podnijeti prijavu za pokušaj ubojstva.
Kako bi ti to izgledalo u dosjeu?
Užasno.
Svi bi znali da nisam obavila posao.
Možete me ostaviti ovdje.
AKADEMIJA NIKADVIŠE
-Hvala. -Sigurno želiš izaći ovdje?
Staza možda izgleda lijepo, ali prolazi uz Nikadviše.
Školu za izopćenike?
To bi bio pristojan opis.
Nemam ništa protiv izopćenika.
Voditelj ljetnog kampa bio je vukodlak.
Sjajan tip.
Da, oni su kao ti i ja,
dok ti ne iščupaju grkljan.
Hvala.
AKADEMIJA NIKADVIŠE
Barem dan postaje predivan.
Wednesday je zaista jedinstveno ime.
Rodila si se u srijedu?
Rodila sam se u petak, 13.
Njezino ime je iz stiha moje omiljene dječje pjesmice,
„Srijeda puna tuge.”
Uvijek si imala jedinstven pogled na svijet, Morticia.
Je li ti majka rekla da smo bile cimerice?
I maturirali ste zdrava razuma? Impresivno.
Imala si vrlo zanimljiv obrazovni put.
Osam škola u pet godina.
Nisu izgradili dovoljno čvrstu da me zadrži.
Ni ovdje neće biti drukčije.
Naša kći želi reći
da je silno zahvalna na ovoj prilici.
Nikadviše obično ne prima učenike usred polugodišta,
ali s obzirom na Wednesdayine savršene ocjene
i povezanost obitelji sa školom,
razgovarala sam s odborom i napravili smo iznimku.
Larissa, što je s njezinom
terapijom?
Sud ju je naložio.
Škola surađuje sa psihijatricom u Jerichu.
Ići će dvaput tjedno.
Jesi li čula, moj tmurni oblačiću?
U izvrsnim si rukama.
Vidjet ćemo hoće li preživjeti sat.
Smjestila sam te u majčin bivši dom.
Ophelia Hall.
Podsjeti me.
Ofelija se ubila jer ju je obitelj izludila, zar ne?
Idemo upoznati tvoju novu cimericu?
Tako je… živopisna.
Zdravo, cimi.
Wednesday, ovo je Enid Sinclair.
Jesi li dobro?
Izgledaš bljedunjavo.
Uvijek izgleda polumrtvo.
Dobro došla u dom.
Ne voliš se grliti. Shvaćam.
Oprosti Wednesday.
Alergična je na boje.
Ajme.
Što ti se dogodi?
Izbije mi osip i meso mi otpada s kostiju.
Srećom, naručili smo ti posebnu uniformu.
Enid, odvedi Wednesday u tajništvo
da je preuzme zajedno s rasporedom
i usput je provedi po školi.
Nikadviše je osnovan 1791. g.
za izobrazbu nama sličnih.
Izopćenika, čudaka, čudovišta
i svih drugih marginaliziranih skupina.
Poštedi me umivene propagande.
-Ne planiram dugo ostati ovdje. -Zašto ne?
Moji su ovo htjeli.
Gle, mama mi se ceri.
Tražili su izliku da me pošalju ovamo.
Sve je to dio njihova podlog, ali posve očitog plana.
Kakvog plana?
Da me pretvore u verziju sebe.
U tom slučaju, mogla bi nešto pojasniti.
Priča se da si ubila dečka u bivšoj školi.
Tvoji su povukli veze i spasili te.
Zapravo, dvojicu, ali tko broji?
Naše četverokutno dvorište.
To je peterokut.
Imidž zlobne gotičarke možda je palio u školi za običnjake,
ali ovdje je drukčije.
Opisat ću ti školski društveni poredak.
Ne želim sudjelovati u plemenskim adolescentskim klišejima.
Onda samo hrani svoj očito beskrajni prijezir.
Ovdje ima raznih izopćenika,
no četiri su glavne klike Očnjaci, Krznaši, Kamenjaši i Ljuskaši.
Ono su Očnjaci, iliti vampiri.
Neki su ovdje doslovno desetljećima.
Oni tupani su Krznaši, tj. vukodlaci.
Poput mene.
Ovdje bude glasno za puna mjeseca. Tad se Krznaši preobraze.
Preporučujem slušalice protiv buke.
A Ljuskaši su sigurno sirene?
Brzo kopčaš.
A ona cura, Bianca Barclay, prava je školska kraljica.
Iako joj kruna odnedavno klizi.
Hodala je s dežurnim napaćenim umjetnikom Xavierom.
Ali prekinuli su početkom polugodišta.
Razlog nam nije poznat.
-Fascinantno. -Jelda?
Moj blog je glavni izvor tračeva ovdje.
Hej, Enid! Nećeš vjerovati što sam čuo o tvojoj cimerici.
Jede ljudsko meso.
Proždrla je dečka kog je ubila.
Čuvaj leđa.
Naprotiv.
Zapravo filetiram trupla svojih žrtava i serviram ih svojim ljubimcima.
Ajaxe, ovo je moja cimerica Wednesday.
Uh.
Crno-bijela si.
-Živi Insta-filtar. -Ignoriraj ga.
Gorgone se napušavaju dok ne okamene.
Sladak, ali glupav.
Škola je malena, a nema te na netu.
Trebala bi biti na Instagramu, Snapchatu i TikToku.
Društvene su mreže otupljujući bezdan isprazne afirmacije.
Ma vidi ti moju malu opasnu.
Kad te vidim u toj uniformi, bude mi se grozomorne uspomene.
-Zar ne, Tish? -Da.
Dečki, pričekajte me u autu.
Da razgovaramo nasamo.
Pugsley,
nježan si i slab.
Bez mene nećeš preživjeti. Dajem ti najviše dva mjeseca.
I ti ćeš meni nedostajati, seko.
Bilo kakvom planu za bijeg sad je kraj.
Rekla sam cijeloj obitelji da mi jave čim im dođeš na prag.
Nemaš kamo.
Kao i obično, podcjenjuješ me, majko.
Pobjeći ću iz ove odgojne kaznionice
i više se nikad neću javiti.
Genijalna si djevojka, Wednesday,
ali ponekad samu sebe sabotiraš.
Sigurna sam da ćeš zavoljeti Nikadviše
i da će ti promijeniti život kao i meni.
Imam nešto za tebe.
W.
M.
Naši inicijali.
Napravljen je od opsidijana,
kojim su aztečki svećenici prizivali vizije.
To je simbol naše povezanosti.
Koji je od tvojih duhova predložio ovu groznu dranguliju?
Ja nisam ti, majko.
Nikad se neću zaljubiti, biti kućanica ni imati obitelj.
Kažu da djevojke tvojih godina znaju vrijeđati.
Ne trebam to uzeti k srcu.
Srećom ga nemaš.
Napokon, lijepa riječ za majku.
Lurch, kristalnu kuglu, molim te.
Ne smijemo zvati prvi tjedan, dok se navikavaš,
pa ćemo te nazvati iduće nedjelje.
Bez brige, ljubavi.
Naš škorpiončić neće biti sam.
Gdje je ostatak?
Pa, trup i ruka su ondje.
Nogu smo našli kraj jezera.
Na onom je drvetu ruka,
a ostali dijelovi zasad nisu pronađeni.
Odgovara profilu dvaju napada od prošlog tjedna.
Izdaj upozorenje da planinari ne ulaze u šumu.
Do daljnjega nemoj izdavati dozvole za logorsku vatru.
Što da kažem novinarima?
Znate da će navaliti poput komaraca u srpnju.
-Reci da se medvjed vratio. -Ne vjerujete u to, šerife.
Ne vjerujem.
Ali ovo nije učinio čovjek.
Znam da ima veze s Nikadviše,
ali ne mogu to dokazati. Dok ne uspijem,
to je prokleti medvjed.
Kog si vraga učinila mojoj sobi?
Dijelim našu sobu ravnopravno.
S tvoje strane kao da je duga povratila.
-Ja… -Molila bih tišinu.
Ovo je vrijeme za pisanje.
Vrijeme za pisanje?
Sat vremena na dan posvećujem romanu.
Da i ti to radiš, blog bi ti bio suvisao.
I serijski ubojice bolje rabe interpunkciju.
Tako se izražavam.
To je moja istina. To moji pratitelji vole.
Tvoji su pratitelji očito imbecili.
Reagiraju na tvoje priče bezveznim sličicama.
Emotikonima?
Tako izražavaju osjećaje.
Znam da ti je to strano.
Kad te pogledam, padaju mi na pamet sljedeći emotikoni.
Uže, lopata, rupa.
I Addams se piše s dva D.
Ako me moraš tračati, barem mi točno napiši ime.
Isključi to.
Posljednje upozorenje!
Ne izazivaj me.
Ova maca ima kandže i ne bojim ih se upotrijebiti.
Dobra večer, cure.
Oprostite zbog blata.
Htjela sam provjeriti je li se Wednesday dobro smjestila.
Smetam li?
Ja sam gđa Thornhill, tvoja domska mama.
Oprosti što te nisam dočekala.
Vjerujem da ti je Enid iskazala dobrodošlicu.
Guši me gostoljubivošću.
Želim joj uzvratiti uslugu.
Kad zaspi.
Mali poklon dobrodošlice iz mog staklenika.
Pokušam naći pravi cvijet za svaku djevojku.
Kad sam pročitala tvoju prijavu,
odmah sam se sjetila ovoga.
Crna dalija.
Poznata ti je?
Zove se kao moje najdraže neriješeno ubojstvo.
Hvala.
Dobro. Prije nego što odem, želim proći nekoliko pravila.
Gasite svjetla u 22, nema glasne glazbe
ni dečki. Nikada.
Što je s odlaskom u grad?
Dozvole za Jericho su privilegij, a ne pravo.
Brzim korakom treba 25 minuta, a vikendom vozi autobus.
Mještani su malo nepovjerljivi prema Nikadviše,
pa nemojmo dizati prašinu ni hraniti stereotipe o izopćenicima.
To znači da trebamo uvući kandže i ne smijemo gušiti ljude u snu.
Jasno?
Eto, odlično!
Treneru, saplela me.
Bio je to čist udarac, Rowane.
Da manje cviliš i više vježbaš, možda ne bi bio koma.
Ozbiljno, treneru, kad ću dobiti pravog rivala?
Želi li me još tko izazvati?
Ja želim.
Ti si sigurno psihopatkinja koju su primili.
Ti si sigurno samozvana matica. Kod pčela postoji zanimljiva pojava:
izvučeš li im žalac, krepaju.
Ne trebaš braniti Rowana.
-Nije bespomoćan, lijen je. -Borimo se ili ne?
En garde.
Bod za Wednesday.
Rezultat je izjednačen.
Taj je prvi bod očito bio početnička sreća.
Dovršimo ovo.
Za posljednji bod želim vojni izazov.
Bez maski.
Bez vršaka.
Pobjeđuje tko prolije krv.
Ti odlučuješ, Bianca.
Da vidimo je li ti krv crno-bijela.
Lice ti je napokon dobilo prijeko potrebnu boju.
Ti si Wednesday, zar ne?
Rowan.
-Znam kako se osjećaš. -Nemaš pojma.
Majka je obećala da ću se napokon uklopiti.
Nisam mislio da je moguće biti izopćenik u školi punoj izopćenika.
No čini se da imam konkurenciju.
Žao mi je zbog porezotine.
Dobro djelo nikad ne prođe nekažnjeno.
AMBULANTA
Wednesday!
Opet si s nama!
Samo polako.
Nemaš potres mozga,
ali vjerojatno imaš gadnu kvrgu.
Sjećam se samo da sam hodala
puna bijesa, sažaljenja i gnušanja prema sebi.
Nisam to još osjetila.
Čovjek se tako osjeća kad ga Bianca porazi.
Pogledala sam gore, vidjela kako vodoriga pada i pomislila
da ću barem maštovito umrijeti.
Onda si me ti izmaknuo.
Zašto?
Instinktivno, recimo.
Prikrivenim kavalirstvom,
oruđem patrijarhata, htio si dobiti moju vječnu zahvalnost?
Većina ljudi samo zahvali.
-Nisam tražila da me spasiš. -Trebao sam pustiti da te zdrobi?
-Radije bih se sama spasila. -Dobro, nisi se promijenila.
Ako ti je lakše, recimo da sam uzvratio uslugu.
Xavier Thorpe?
Ne sjećaš me se.
Kad smo se prošli put sreli, bio sam 60 cm niži i 20 kg teži.
Što se dogodilo?
-Valjda pubertet. -Što se dogodilo prošli put?
Bio je pogreb moje kume.
Bila je dobra s tvojom bakom,
provele su dvadesete u Europi, varajući bogate i zloglasne.
Ne znam, ali imali smo 10 g., bilo nam je dosadno
i igrali smo se skrivača.
Lukavo sam se dosjetio da se sakrijem u njezin lijes.
Zapeo sam putem za krematorij.
Čula sam prigušene krikove.
Mislila sam da je tvoja kuma prevarila smrt i pokušala se izvući.
Bilo kako bilo, stisnula si gumb
i spasila me od roštilja. Znači,
sad smo kvit.
Znala sam!
Zdravo, Stvari.
Mislila si da moj istrenirani nos neće osjetiti
dašak nerolija i bergamota iz tvoje omiljene kreme za ruke?
Mogu ovako cijeli dan.
Predaješ se?
Majka i otac poslali su te da me špijuniraš?
Ne prezam od lomljenja prstiju.
Mislili su da neću saznati. Eto koliko me podcjenjuju.
O, Stvari, jadni, naivni ekstremitetu.
Moji nisu zabrinuti za mene.
Zli su manipulatori koji žele vući konce izdaleka.
Imaš dvije mogućnosti.
Prva,
zatvorit ću te ovdje do kraja polugodišta,
polako ćeš izludjeti pokušavajući se izvući,
uništiti nokte i glatku, meku kožu.
Znamo koliko si tašta.
Druga mogućnost,
prisegneš mi na odanost.
Prvi zadatak je bijeg iz ovoga tinejdžerskog čistilišta.
Naravno da imam plan.
I počinje odmah.
DOBRO DOŠLI U JERICHO, OSNOVAN 1625. DOM PURITANSKOGA SVIJETA
FESTIVAL ŽETVE 74 GODINE ZABAVE U MALOM GRADU!
Ordinacija dr. Kinbott na drugom je katu.
Učenici se kunu da im je pomogla.
Čekat ćete ovdje dok ne završim?
Možda poslije odemo na vruću čokoladu.
Ravnateljice, ovaj slabi pokušaj zbližavanja vam ne doliči.
I učenike treba voziti netko nižeg ranga.
S obzirom na tvoju prošlost, sigurno želiš pobjeći.
Došla sam to spriječiti.
Sretno vam bilo.
Vidjela sam pedagoginjine bilješke.
Gđa Bronstein. Imala je živčani slom nakon razgovora,
morala je na šestomjesečni odmor.
Izvoli, sjedni.
Kako si se onda osjećala?
Osvećeno.
Ali netko tko kukiča nije dostojan protivnik.
Protivnik?
Nadam se odnosu temeljenom na povjerenju i uzajamnom poštovanju.
Ovo je sigurno mjesto.
Možemo razgovarati o bilo čemu.
Onom što misliš, osjećaš, tvom pogledu na svijet, osobnoj filozofiji.
To je lako. Mislim da je ovo gubitak vremena.
Svijet je mjesto koje treba trpjeti,
a osobna filozofija „Ubij ili će te ubiti”.
Na primjer, kad netko maltretira tvog brata,
ti baciš pirane u bazen.
Znate staru izreku: nikad ne nosi nož u borbu mačevima,
osim ako je skriven.
Napala si dečka i ne kaješ se zbog toga.
-Zato si ovdje. -Ostao je bez testisa.
Zadužila sam svijet. Takvi se ne smiju razmnožavati.
Odgovorila sam na sve.
Nismo završile.
Terapija je dragocjen alat za razumijevanje sebe.
Može te naučiti nositi se s osjećajima.
Može ti pomoći da izgradiš život kakav želiš.
Znam kakav život želim.
Pričaj mi o tome.
Sve što kažeš na terapiji strogo je povjerljivo.
Planiraš li postati spisateljica?
Napisala si tri romana o mladoj detektivki
Viperi De La Muerte. Možeš li mi reći više o njoj?
Vipera je pametna, pronicljiva i kronično neshvaćena.
Jesi li uspjela objaviti što?
Urednici su kratkovidni i žive u strahu.
Jedna je rekla da pišem morbidno bez svrhe i predložila da odem psihijatru.
Ironično, zar ne?
Kako si na to reagirala?
Poslala sam joj zahvalu.
UREDNICA
Uvijek sam bila za konstruktivnu kritiku.
Drago mi je.
Jer su mi poslali rukopise na psihičku procjenu.
Najzanimljiviji odnos bio je
između Vipere i majke Dominice.
Pozabavimo se time.
Dio našeg putovanja su neugodne emocije.
Ne volim putovati.
Mogu li prvo na toalet?
Wednesday?
Je li sve u redu?
Ne možeš se skrivati do kraja sata.
Dobro sam.
Samo se pripremam za naše neugodno putovanje.
Rašpica za nokte.
U subotu mogu popodne, oko 16 h?
Tko te pustio van?
Prokleta čudakinjo.
KAVANA I PEKARNICA VJETROKAZ
Ti bokca!
Imaš naviku zastrašivati ljude?
To je više hobi.
Pohađaš Nikadviše.
Nisam čuo za novu uniformu.
Četverostruki s ledom.
Hitno je.
Četiri doze espressa.
Da, znam što je to,
ali, ako nisi primijetila, aparat za kavu krepava.
Imamo samo filtar.
To je za ljude koji mrze sebe
i život im nema pravu svrhu ni značenje.
Što je s aparatom?
To je temperamentna zvijer s vlastitom voljom
i ne pomaže što su upute na talijanskom.
Trebam trokraki odvijač i imbus ključ od četiri milimetra.
Čekaj, znaš talijanski?
Jasno, Machiavellijev materinji jezik.
Ovako, popravit ću ti aparat za kavu,
a ti ćeš je skuhati i zvati taksi.
Nema taksija u Jerichu.
Probaj Uber.
Nemam mobitel. Odbijam robovati tehnologiji.
Onda nemaš sreće.
Kamo ćeš uopće?
Ne moraš to znati. A vlakovi?
Najbliža postaja je Burlington, udaljena pola sata.
Imaš problem s ventilom. Već sam to vidjela.
Gdje? Imaš ovakvo čudovište kod kuće?
Parnu giljotinu. Napravila sam je s deset godina.
Htjela sam lakše odrubiti glave lutkama.
Naravno.
Ubojica barbika, jasno.
Hvala.
Nitko s akademije ne radi ništa fizički.
Inače, ja sam Tyler.
Ne znam tvoje ime. Ili ni to ne moram znati?
Wednesday.
Znaš što, Wednesday,
u znak zahvalnosti mogu te odvesti u Burlington.
Savršeno. Ponijet ću kavu.
Ali radim još jedan sat.
Bolja ponuda.
Čitavih 20 dolara…
Primamljivo, ali ne.
Može 40.
Evo jedne zanimljivosti o meni.
Ne možeš me kupiti. Ili čekaj ili nađi nekog drugog da te vozi.
Što se dogodilo?
PSIHOTERAPEUTKINJA
Hej, dečki, vidite.
-Tko je to? -Buraz…
Hajde.
Što frik iz Nikadviše radi vani?
Ovo je naš separe.
Zašto ste obučeni kao vjerski fanatici?
-Puritanci smo. -Nije šija nego vrat.
Radimo u Puritanskom svijetu.
Moraš biti posebno glup da tematski park posvetiš
krivcima za masovni genocid.
Moj je tata vlasnik parka.
Kome kažeš da je glup?
-Onome u starinskim cipelama. -Dečki, odbijte.
-Ne miješaj se, Galpine. -Da, ne miješaj se.
Reci mi, frikušo…
Jesi li bila s običnjakom?
Ne mogu se nositi sa mnom.
-Bu! -Hej!
Gdje si naučila kung-fu?
Stric me naučio.
Pet godina bio je u tibetanskom samostanu.
Bio je redovnik?
Zatvorenik!
Tata!
Koji se vrag ovdje događa?
Maltretirali su mušteriju, a ona im je pokazala.
Ova mrvica oborila je trojicu?
Pomogao si joj?
Tata, kunem se, nisam sudjelovao.
Isprike, šerife.
Pobjegla mi je.
Hajde, gđice Addams, idemo.
Čekaj malo.
Prezivaš se Addams?
Nemoj mi reći da ti je Gomez Addams otac.
Trebao bi biti iza rešetaka zbog ubojstva.
Jabuka ne pada daleko od stabla.
Pripazit ću na tebe.
Dobro.
Već prvi dan te registrirao šerif Galpin.
-Da sam bar iznenađena. -Što je bilo ono o mom ocu?
Nemam pojma, ali savjetujem ti
da stječeš prijatelje, a ne neprijatelje.
Trebat će ti.
Nesreća, čini se.
Nadam se da je vozač dobro.
Mrtav je.
Slomio je vrat.
Kako vidiš odavde?
JEZERO
POLICIJSKI DOSJE
DOSADAŠNJE LOKACIJE ŽRTAVA
ŽRTVA BROJ 1
ŽRTVA BROJ 2
ŽRTVA BROJ 3
UBOJSTVO ILI ZVIJER?
KRAJ
Ne, ne osjećam se bolje.
Ovdje nešto nije u redu.
Ne samo zato što je škola.
Kako si golemu violinu iznijela kroz prozor?
Uz pomoć ruke.
Gdje joj je ostatak?
To je jedan od misterija obitelji Addams.
Zašto se ti ne preobraziš?
Jer ne mogu.
Imam samo ovo.
Mama kaže da neki vukovi kasne u razvoju, ali bila sam kod najbolje stručnjakinje.
Morala sam avionom u Milwaukee.
Kaže da možda nikad neću…
Znaš što.
Što bi onda bila?
Vuk samotnjak.
Zvuči savršeno.
Šališ se? To bi bio kraj života.
Izbacili bi me iz čopora i ne bih mogla pronaći partnera.
-Ne vidim problem. -Mogla bih umrijeti sama.
Svi umiremo sami, Enid.
Ovo ti stvarno ne ide.
Tješenje.
-Zašto plačeš? -Jer sam uzrujana!
Ti ne plačeš? Ispod časti ti je?
Tjedan nakon Noći vještica.
Imala sam šest godina.
Izvela sam svog škorpiona Neru u šetnju kad su nas zaskočili.
JESTE LI ZA SLADOLED?
Mislili su da sam luda jer imam ljubimca škorpiona.
Da.
Držali su me i tjerali da gledam…
kako drugi gaze Neru dok…
Padao je snijeg dok sam pokapala ostatke.
Isplakala sam svoju malu crnu dušu.
Ali suze ništa ne rješavaju.
Zaklela sam se da neću plakati.
Čuvat ću tvoju tajnu.
I dalje mislim da si čudakinja.
Ja to isto mislim o tebi.
Želiš li imati sobu za sebe?
Samo mi pokaži kako se služi računalom.
Bokte!
Dobro.
Dobro, primam naredbe od ruke.
Nimalo čudno.
NAZOVI ME
Bok.
To je Stvar.
Je li ona tvoj ljubimac?
Osjetljiva je.
Gledaj, znam da je Nikadviše ishodište svega čudnog,
ali ovo je druga kategorija.
Što je s onim da ne želiš robovati tehnologiji?
Kriza je. Još si spreman pomoći mi da pobjegnem?
Nakon onoga danas mislio sam da će te držati u samici.
Ovaj vikend održava se Festival žetve. Dolazak je obavezan.
Bit će mi paravan.
Ako me odvezeš do željezničke postaje, isplatit će ti se.
Može.
Besplatno.
Jednom gratis.
Zašto?
Jer bih rado s tobom.
Barem će jedno pobjeći iz ove rupe.
Sigurno možeš vjerovati običnjaku?
Tata, nisam znao da će biti ovdje.
Vjerujem da se znam snaći.
Nemoj razgovarati s njom i vrati se do ponoći.
-Do jedan. -Pola jedan.
Pa,
sretno i sretan put!
I dalje se ne grliš. Shvaćam.
ULAZNICE
Isuse, ako tako nastaviš, osvojit ćeš cijeli čopor.
Pande nisu u čoporima, više vole samoću.
Dobro. Shvatio sam poruku.
Znaj da čekam nekoga.
Da? Tko je sretnik ili sretnica?
Što te briga?
Nisam vas htio prekinuti.
Ne prekidaš.
Bit će teže no što sam mislio.
Moram se vratiti kući. Krenimo da stignem.
Prvo se moram riješiti nekoga.
Nađimo se iza parkirališta kad počne vatromet.
Vidiš onu tužnu, usamljenu ženu?
Više joj treba ova jadna nagrada nego meni.
Možeš li je zaokupiti?
Volim te.
Prije nego što odeš, htio sam ti dati ovo.
To je policijski dosje tvog oca iz školskog doba.
Mislim da ga zato tata mrzi.
Jesi li dobro?
Nisam navikla da razgovaraju sa mnom.
Većina prijeđe ulicu kad naiđem.
Nisi strašna. Samo si nekako…
šašava.
Radije sablasna.
Vlak kreće za jedan sat. Tratimo noć.
Dobro.
Hej.
Idemo, Wednesday.
Možemo se izgubiti u gomili.
Sranje.
Wednesday, moramo ići.
Wednesday, hajde.
-Wednesday! -Vrati se!
Rowane, čekaj!
Što hoćeš? Zašto me pratiš?
Ne stignem objasniti, ali u opasnosti si.
Mislim da je obratno.
-Ti si u opasnosti. -Što radiš?
Spašavam sve od tebe.
Moram te ubiti.
Vodoriga! To si bio ti?
Da.
Iz mire tri vraga vire.
Djevojka s crteža. To si ti.
Želiš me ubiti zbog crteža?
Moja je majka to nacrtala prije 25 g., kad je pohađala Nikadviše.
Bila je moćna vidovnjakinja.
-Ispričala mi je prije smrti. -Rowane, spusti me.
Ne! Majka je rekla da je moja sudbina
zaustaviti tu curu ako dođe u Nikadviše,
inače će uništiti školu i sve u njoj.
Rowane.
IZVJEŠĆE O UHIĆENJU UBOJSTVO
Zdravo, crni oblačiću.
Reci, draga, kako ti je bilo prvi tjedan?
Da vidimo,
dvaput sam izbjegla smrt za dlaku,
otkrila da mi je otac možda ubojica,
da bih mogla uništiti školu
i misteriozno me spasilo ubojito čudovište.
Nerado priznajem, ali imala si pravo, majko.
Mislim da će mi biti lijepo ovdje.
U ovoj sezoni gledat ćemo…
Slijedi mračan zaokret u radnji.
Srećom,
ne bojim se mraka.
Postoji čudovište, ali svi misle da sam to izmislila.
Moram nekako dokazati da nisam poludjela.
Opsjednuta si tim čudovištem u šumi.
Ti bi da sam opsjednuta konjima i boy bandovima?
Sve nam ispričaj.
Otkad ste me ovdje ostavili, lovili su me, progonili
i pokušali ubiti.
Ah, Nikadviše, tako te volim!
Kako se svi užasi ovdje vrte oko tebe?
Imam sreće.
Vi ste me poslali ovamo.
Mislili ste da neću otkriti vašu tajnu?
Ne znaš sve.
Kad sam predložila da urediš svoj dio sobe,
nisam na umu imala Pinterest Teda Bundyja.
Sada je dosta.
VATRA S NEBA
Ako čuješ da vrištim od užasa,
vjerojatno samo uživam.
Gledajte sve epizode.
Prijevod titlova: Marija Darović